Énte'l contestu de crisis que  sufrimos anguaño ye preciso articular un discursu económicu asturianu alternativu, qu'apueste polos nuestros intereses, que ponga en valor los recursos propios, que ruempa la dependencia clientelar del empresariáu colos poderes públicos y que seya realmente sostenible. Esta apuesta tien que se basar nun modelu distante del paradigma especulativu que manda na economía mundial nes últimes décades y del modelu sucursalista y clientelar qu'apliquen n'Asturies los distintos gobiernos autonómicos.